stanford-oval/wikipedia huggingface dataset:
טייק ד'את
היסטוריה > 2006–2007: Beautiful World

ב-9 במאי 2006 חתמה הלהקה על חוזה עם חברת פולידור רקורדס, ובכך חזרה להקליט אלבום בפעם הראשונה אחרי למעלה מעשור. אלבום הקאמבק של הלהקה, Beautiful World, נכנס הישר למקום הראשון במצעד האלבומים הבריטי. הוא שהה 8 שבועות בראש המצעד, ונמכר בלמעלה מ-2.8 מיליון עותקים בבריטניה, דבר ההופך אותו לאלבום ה-34 בדירוג אלבומים הנמכרים ביותר בתולדות בריטניה (נכון ל-2019).
באלבום זכו כל חברי הלהקה לשיר לפחות סולו אחד. בניגוד לאלבומיה הקודמים של הלהקה, בהם כתב בארלו את רוב השירים, באלבום זה היו שותפים כל חברי הלהקה בכתיבת השירים, יחד עם המפיק ג'ון שאנקס ומוזיקאים נוספים שסייעו בכתיבה. הסינגל Patience, אשר מהווה את שיר הקאמבק של הלהקה, יצא רשמית ב-13 בנובמבר 2006, והגיע למקום הראשון במצעד הסינגלים הבריטי בשבוע השני לצאתו, שם הוא שהה ארבעה שבועות. שבוע לאחר יציאתו לאור של Beautiful World, נודע שהלהקה היא האמן הראשון שצועד בראש חמישה מצעדים במקביל: מצעד הסינגלים הבריטי ומצעד הסינגלים הדיגיטלי עם הסינגל Patience, מצעד האלבומים הבריטי ומצעד האלבומים הדיגיטלי עם האלבום Beautiful World ומצעד ה-DVD עם הווידאו The Ultimate Tour - Live In Manchester. ב-16 דצמבר ליוותה הלהקה את הזמרת ליאונה לואיס בגמר ה-The X Factor, בביצוע שירם A Million Love Songs, מתוך אלבום הבכורה שלהם.
הקליפ של השיר Shine, מתוך Beautiful World, הוקרן לראשונה ב-25 בינואר 2007 כשלמחרת יצא הסינגל עצמו, אשר הגיע אף הוא למקום הראשון במצעד הבריטי. ב-14 בפברואר 2007 הופיעה הלהקה בטקס פרסי המוזיקה הבריטית, אשר נערך בארלז קורט שבלונדון. הסינגל Patience זכה בקטגוריית הסינגל הבריטי של השנה. I'd Wait For Life, הסינגל השלישי מתוך Beautiful World, יצא ב-18 ביוני, אולם בניגוד לקודמיו, הגיע רק למקום ה-17 במצעד הבריטי. הסינגל Rule the World, אשר נכלל במהדורת ה-Deluxe של האלבום, הוקלט עבור פסקול הסרט "אבק כוכבים", בו הוא מושמע על רקע כתוביות הסיום של הסרט. הסינגל הגיע למקום השני במצעד האלבומים הבריטי, והוא הפך לסינגל השני הנמכר ביותר של הלהקה, עם מכירות של למעלה ממיליון עותקים בבריטניה. Beautiful World היה לאלבום הרביעי הנמכר ביותר בבריטניה בשנת 2007.
ב-11 באוקטובר 2007 החלה הלהקה את סיבוב ההופעות שלה, Beautiful World Tour 2007, בעיר בלפסט שבצפון אירלנד. הסיבוב, אשר כלל 49 הופעות בבריטניה ובשאר אירופה, הסתיים ב-31 בדצמבר בלונדון. הלהקה זכתה לארבע מועמדויות בטקס פרסי המוזיקה הבריטית לשנת 2008: "הלהקה הבריטית", "הסינגל הבריטי" (Shine), "האלבום הבריטי הטוב ביותר" (Beautiful World) ו"המופע החי הטוב ביותר", מתוכם זכו בתואר "הסינגל הבריטי הטוב ביותר" ו"המופע החי הטוב ביותר".
היסטוריה > 2008–2009: The Circus

Greatest Day, סינגל הבכורה מתוך האלבום The Circus, יצא לרדיו ב-13 באוקטובר 2008. ב-24 בנובמבר יצא השיר גם כסינגל ונכנס מיד למקום הראשון המצעד הסינגלים הבריטי. האלבום יצא לאור ב-1 בדצמבר ומכר ביום הראשון לצאתו כ-133,000 עותקים. הוא נכנס בשבוע הראשון לצאתו למקום הראשון במצעד האלבומים הבריטי, שם שהה חמישה שבועות רצופים. האלבום מכר כ-432,000 עותקים בבריטניה בשבוע הראשון לצאתו, דבר שהפך אותו לאלבום השלישי הנמכר ביותר בבריטניה בשבוע הראשון לצאתו, והיה לאלבום השני הנמכר ביותר בבריטניה ב-2008, עם מכירות של למעלה מ-1.6 מיליון עותקים.
ב-28 באוקטובר 2008 הכריזה הלהקה ברדיו על כוונתה לצאת לסיבוב הופעות בבריטניה ואירלנד בחודשים יוני-יולי 2009. כרטיסים לסיבוב ההופעות החלו להימכר ב-31 באוקטובר, ודווח שקצב מכירת הכרטיסים לסיבוב הוא הגבוה ביותר בתולדות בריטניה, עם מכירות של כלל 650,000 הכרטיסים תוך פחות מארבע שעות. ב-22 במאי 2008 נכחו בארלו ודונלד בפרסי אייבור נובלו, שם הוענק להם הפרס "היצירה המבוצעת ביותר" (Most Performed Work) על הסינגל Shine. ב-18 בספטמבר זכתה הלהקה בתואר "סיבוב ההופעות של השנה" בטקס "פרסי המוזיקה של Vodafone". ב-22 בנובמבר התארחה הלהקה בתוכנית The X Factor בה ביצעו המתמודדים חלק מלהיטי הלהקה, כשבארלו ואוון סייעו למתמודדים להתאמן על הביצועים של השירים לקראת התוכנית. באותו החודש התארחה הלהקה במופע הצדקה Children in Need, בו היא ביצעה את השיר Greatest Day, וכן תרמה 250,000 פאונד.
בטקס פרסי המוזיקה הבריטית הייתה הלהקה מועמדת לתואר "הלהקה הבריטית הטובה ביותר", וביצעה את השיר Greatest Day. הסינגל Up All Night, השני מתוך האלבום The Circus, יצא ב-2 במרץ 2009, והגיע בשיאו למקום ה-14 במצעד הסינגלים הבריטי. לעומת זאת, בגרמניה, הולנד ואוסטרליה יצא דווקא The Garden בתור הסינגל השני מתוך האלבום. ב-16 ביוני יצא Said It All כסינגל השלישי מתוך האלבום והגיע בשיאו למקום ה-9 במצעד הסינגלים הבריטי. הלהקה החלה את סיבוב ההופעות, Circus Live, ב-5 ביוני אצטדיון האור שבעיר סנדרלנד, וסיימה אותו באצטדיון ומבלי שבלונדון ב-5 ביולי.
בנובמבר 2009 הוציאה לאור הלהקה את ה-DVD הרשמי של סיבוב ההופעות, אשר הפך ל-DVD שנמכר בקצב המהיר ביותר בתולדות בריטניה עם מכירות של 82,414 ב-24 השעות הראשונות לצאתו ו-181,979 עותקים בשבוע הראשון לצאתו. בסה"כ נמכר ה-DVD בלמעלה מ-600,000 עותקים. ה-DVD שהה 11 שבועות במקום הראשון ב-Video Chart של בריטניה, ובסה"כ שהה במצעד למעלה משנה. שבוע לאחר מכן יצא לאור אלבום ההופעה The Greatest Day – Take That Present: The Circus Live, אשר מכר כ-98,000 עותקים ביום הראשון לצאתו, והגיע למעמד פלטינה ביולי 2013. השיר Hold up a Light יצא לרדיו ולהורדה דיגיטלית כסינגל החמישי והאחרון מתוך האלבום, כקידום לאלבום ההופעה. אלבום ההופעה כולל שני חלקים. חלקו הראשון מכיל הקלטה של שירים שבוצעו בסיבוב ההופעות The Circus Live, בעוד חלקו השני מכיל הקלטה של שירים שבוצעו בסשן באולפני אבי רוד. אלבום ההופעה הגיע בשיאו למקום השלישי במצעד הבריטי.
היסטוריה > 2014–2015: עזיבת ויליאמס ואורנג' ו-III

ב-14 בינואר 2014 הודיעו בארלו ודונלד בטוויטר שהם החלו לעבוד על הקלטת אלבום האולפן הבא של הלהקה. תחילה לא היה ברור אם ויליאמס ייקח חלק בהקלטת האלבום, אם כי בהמשך הודיע שעקב לידת בתו השנייה, הוא לא יוכל להצטרף להקלטת האלבום ולסיבוב ההופעות המתוכנן. בהמשך החליט ויליאמס להתמקד בקריירת הסולו שלו ולא חזר מאז ללהקה, אם כי הודיעו חברי הלהקה שיש להם כוונה לשתף פעולה בזמן כלשהו בעתיד.
ב-24 בספטמבר 2014 פורסם שג'ייסון אורנג' עזב את הלהקה אף הוא. הוא אמר: "בישיבת להקה בשבוע שעבר אישרתי למארק, גארי והווארד שאינני מעוניין להתחייב להקליט ולקדם אלבום חדש עם הלהקה. בסוף סיבוב ההופעות האחרון, התחלתי לתהות אם זה אולי הזמן הנכון עבורי לא להמשיך עם טייק ד'את...לא היו מחלוקות, רק החלטה מצדי שאני לא רוצה לעשות את זה יותר". בארלו, דונלד ואוון פרסמו הצהרה משותפת על החלטתו של אורנג': "זהו יום עצוב עבורנו. עזיבתו של ג'ייסון היא אובדן עצום הן מבחינה מקצועית ואף יותר מבחינה אישית...האנרגיה והאמונה של ג'ייסון במה שהלהקה יכולה לעשות, הפכו אותה למה שהיא היום, ואנחנו נהיה אסירי תודה לנצח על ההתלהבות, המסירות וההשראה שלו לאורך השנים". יום לאחר ההכרזה, פנה ויליאמס לאורנג' בטוויטר וכתב: "מר אורנג'. עד שנרכב שוב. הרבה אהבה, אחי".
ב-23 בנובמבר 2014 יצא לאור, These Days, סינגל הבכורה מתוך האלבום החדש, אשר הגיע למקום הראשון במצעד הסינגלים הבריטי, והיה לסינגל ה-12 של הלהקה אשר מגיע לראש המצעד,
האלבום עצמו, שזכה לשם III, יצא לאור ב-28 בנובמבר 2014 והפך לאלבום השביעי השביעי של הלהקה אשר מגיע לראש מצעד האלבומים הבריטי. בהמשך יצאו גם Let in the Sun ו-Higher Than Higher, אך אלו לא זכה להצלחה משמעותית במצעדים. ב-27 באפריל 2015 יצאה הלהקה לסיבוב הופעות בשם Take That Live, אשר כלל בסך הכל 52 הופעות והסתיים ב-13 באוקטובר. ב-16 באוקטובר יצא לאור הסינגל Hey Boy, אשר נכלל בהוצאה המחודשת של האלבום. בנוסף למספר שירים חדשים, כוללת הוצאה זו גם DVD של אחת מהופעותיה של הלהקה שהתקיימה ב-O2 ארנה כחלק מסיבוב ההופעות.
היסטוריה > 2016–2017: Wonderland

ב-4 במאי הכריז צמד הדראם אנד בייס, סיגמא, על הסינגל החדש שלהם, Cry, אשר הוקלט בשיתוף פעולה עם טייק ד'את, ויצא לאור כסינגל ב-20 במאי. ב-22 באוקטובר הכריזה הלהקה על אלבומה החדש, Wonderland, שיועד לצאת לאור ב-24 במרץ 2017. כמו כן, הודיעה הלהקה על יציאה לסיבוב הופעות בשם Wonderland Live, שהחל ב-5 במאי 2017 בעיר בירמינגהם. ב-17 בפברואר 2017 יצא לאור הסינגל המוביל של האלבום, Giants, אשר הגיע למקום הראשון ב-13 במצעד הבריטי.
ב-8 באפריל 2017, שידרה רשת ITV ספיישל טלוויזיה בשם An Evening with Take That, שבו ביצעה הלהקה כמה שירים מהאלבום החדש, יחד עם כמה מלהיטיה מהעבר. ב-27 באפריל, הכריזה הלהקה על השיר New Day כסינגל הבא מתוך האלבום. עקב הפיגוע במנצ'סטר ארנה, ימים ספורים לפני שהייתה אמורה הלהקה להופיע בארנה, נאלצה הלהקה להזיז את ההופעות שתוכננו במנצ'סטר וליברפול לתאריכים ויעדים אחרים. חודש לאחר מכן הופיעה הלהקה במופע הצדקה, One Love Manchester, לזכר קורבנות האירוע.
ב-17 בספטמבר 2017, הופיעה הלהקה בהופעה חד-פעמית באי ג'רזי לאחר שמעריץ הציע יותר מ-1.2 מיליון פאונד כדי שהלהקה תגיע להופיע באי. לאחר מכן הפכה ההופעה לאירוע צדקה, כאשר הרווחים ממכירת הכרטיסים נתרמו לילדים במצוקה. ב-11 בנובמבר 2017 החלה הלהקה את חלקו השני של סיבוב ההופעות Wonderland Live, אשר התמקד באזורים מחוץ לבריטניה בהם אוסטרליה, ניו זילנד, איחוד האמירויות הערביות וישראל. בניגוד לסיבובי ההופעות האחרים, לא יצא DVD המתעד את סיבוב ההופעות. במקום זאת, ב-23 בדצמבר שודרה הופעה מהסיבוב בערוץ Sky 1 ובבתי הקולנוע.
היסטוריה > 2018–2020: 30 שנות פעילות ו-Odyssey

ב-16 ביולי 2018, בזמן הופעה במנצ'סטר ארנה, הודיעו חברי הלהקה שהם צפויים לצאת לסיבוב הופעות ב-2019. הסיבוב נקרא Greatest Hits Live, והוא מציין 30 שנות פעילות של הלהקה. ב-23 בנובמבר 2018 יצא לאור אלבום האוסף Odyssey, אשר כולל שירים שנערכו או הוקלטו מחדש, לצד מספר שירים חדשים. בין היתר, הוקלט השיר Love Ain't Here Anymore עם להקת Boyz II Men, והשיר How Deep Is Your Love הוקלט מחדש עם בארי גיב, אשר היה כותבו ומבצעו במקור, יחד עם אחיו וחבריו ללהקת הבי ג'יז. באלבום משולבים קטעי ראיונות קצרים במעברים בין השירים. האלבום הגיע למקום הראשון במצעד הבריטי, והגיע למעמד של אלבום פלטינה עם מכירות של למעלה מ-300,000 עותקים. שנה לאחר מכן יצא לאור אלבום ההופעה Odyssey Live, עם שירים שהוקלטו במהלך סיבוב ההופעות. האלבום הגיע למקום החמישי במצעד הבריטי. לצד אלבום ההופעה, יצא לאור גם DVD המתעד את סיבוב ההופעות.
במאי 2020, חבר ויליאמס לחברי הלהקה להופעה ששודרה מבתיהם הפרטיים, בהנחיית אתר השוואת המחירים Comparethemarket, במטרה לגייס כסף עבור ארגון הצדקה Nordoff Robbins Music Therapy.
היסטוריה > 2022–הווה: This Life

ביוני 2022 אישר בארלו כי הלהקה החלה לעבוד על אלבום האולפן התשיעי שלה שיועד לצאת בסוף 2023. ב-1 ביולי 2023 הופיעה הלהקה בהייד פארק כחלק מסדרת ההופעות השנתית British Summer Time, יחד עם דה סקריפט והשוגאבייבז אשר היו בין מופעי החימום.
ב-5 במאי 2023 הוציאה הלהקה גרסה מחודשת לשיר Greatest Day שבה השתתפו קאלום סקוט רובין שולץ. יומיים לאחר מכן, הופיעה הלהקה בטקס ההכתרה של צ'ארלס השלישי וקמילה, אשר נערך בטירת וינדזור. ב-15 ביוני 2023 הופיעה הלהקה בכיכר לסטר כחלק מהקרנת הבכורה של הסרט המוזיקלי Greatest Days שיצא לאקרנים יום למחרת. בהמשך יצא הסרט לצפייה באמזון פריים וידאו.
ב-20 בספטמבר 2023 הודיעה הלהקה שהסינגל החדש שלה, Windows, יצא ב-22 בספטמבר. באותו היום הוציאה הלהקה טיזר בו הופיע לוגו הלהקה על גבי אצטדיונים ברחבי בריטניה, כרמז לסיבוב ההופעות המתוכנן. עם צאתו של Windows, הכריזה הלהקה כי אלבומה התשיעי, This Life, ייצא לאור ב-24 בנובמבר 2023. סיבוב ההופעות המתוכנן, This Life on Tour, הוכרז גם הוא, כשהוא צפוי להתחיל ב-13 באפריל 2024 בעיר שפילד. יחד עם ההכרזה על האלבום החדש, הקליטה הלהקה פודקאסט בן שישה פרקים, כאשר בכל שבוע פורסם פרק, עד ליציאת האלבום. ב-17 באוקטובר יצא Brand New Sun כסינגל השני מתוך האלבום, וב-3 בנובמבר יצא שיר הנושא, This Life, כסינגל השלישי מתוך האלבום. עם צאתו של האלבום, הגיע This Life לראש מצעד האלבומים הבריטי. כמו כן, שלושה ימים בלבד לאחר צאת צאתו, היה This Life לאלבום הבריטי עם המכירות הגבוהות ביותר בשבוע הראשון לצאתו בשנת 2023, כשהוא מעפיל על המכירות של אלבומיהם של לואיס קפלדי, אד שירן והרולינג סטונס.
ב-10 בדצמבר 2023 הופיעה הלהקה ביום השני של המופע Jingle Bell Ball שנערך ב-O2 ארנה, כשבביצוע השיר Relight My Fire השתתפה עם ריטה אורה, ובביצוע Greatest Day השתתף קאלום סקוט.
בתרבות הפופולרית

בשנת 2007 עלה בבריטניה המחזמר Never Forget, אשר מבוסס על שירי הלהקה משנות ה-90. עם זאת, הלהקה פרסמה הודעה לפיה אין לה כל קשר למחזמר, והפקתו מתבצעת ללא מעורבותם או אישורם, זאת על אף שבאפריל 2006 העניקה EMI רישיון לעשות שימוש בשירי הלהקה עבור המחזמר.
הלהקה כתבה והקליטה את Rule the World כשיר הנושא לסרט "אבק כוכבים", אשר יצא לאקרנים באוקטובר 2007. באותה השנה נעשה שימוש בשיר Back For Good, עבור פסקול הדרמה הקוריאנית הפופולרית Coffee Prince.
ב-7 בדצמבר 2008 הופיעה הלהקה בספיישל הטלוויזיוני, Take That Come to Town, בו ביצעה כמה מלהיטיה הגדולים. בספיישל השתתף הקומיקאי פיטר קיי. בשנת 2009 השיקה סוני את משחק הווידאו SingStar Take That לפלטפורמת PlayStation 3.
השיר Love Love נכלל בפסקול הסרט "אקס-מן: ההתחלה" בשנת 2011, ובהמשך השנה נכלל השיר When Were Young בפסקול הסרט "שלושת המוסקטרים" (שניהם מהאלבום Progressed). בשנת 2015, נכלל השיר Get Ready for It מהאלבום III, בפסקול הסרט "קינגסמן: השירות החשאי".
שירי הלהקה מושמעים באופן תדיר בתוכנית "בנות דרי". כמו כן, בפרק השלישי של העונה השנייה, התגנבו הדמויות הראשיות להופעה של הלהקה שהתקיימה ב-1993 בבלפסט.
ב-2017 השיקה הלהקה את The Band, מחזמר אשר נכתב על ידי טים פירת', בכיכובם של חמשת זוכי התוכנית Let It Shine, בו בוצעו כמה מלהיטיה הגדולים. חברי הלהקה, כולל רובי ויליאמס, הוכרזו כמפיקי המחזמר. בשנת 2023 עלה לאקרנים הסרט המוזיקלי Greatest Days המבוסס על המחזמר.
אמנותיות

בתחילת דרכה התמקדה הלהקה בשירי פופ ודאנס, וכן בשירים בעלי השפעות רית'ם אנד בלוז ומוזיקת נשמה. מאז שהתאחדה מחדש ב-2005, הפכה המוזיקה של הלהקה למגוונת יותר: שני האלבומים הראשונים אחרי האיחוד, Beautiful World ו־The Circus, כללו שירים בסגנון פופ-רוק בעוד ש-Progress נטה לכיוון האלקטרופופ.
בעקבות האיחוד המוצלח שלה, זכתה הלהקה לכינוי "מלכי הקאמבק". הלהקה זכתה לשבחים על המעבר שעשתה מלהקת בנים ואלילי נוער ל"להקת גברים", וזאת על ידי שימוש בתדמית וסאונד בוגרים יותר, וכן על כך שהיא הצליחה להמציא עצמה מחדש מבלי לפגוע ביושרה האמנותית שלה. ג'וד רוג'רס מהגרדיאן התייחס להצלחת הלהקה לאחר האיחוד, ביחס ללהקות אחרות משנות ה-90 שהתאחדו אף הן: "רק טייק ד'את חודרת לתודעה הרחבה יותר של הפופ, על ידי הפיכתה מלהקת בנים ללהקת גברים, אשר שרה שירי פופ בוגרים וראויים שחוצים את הדורות".
ההופעות של טייק ד'את זכו לשבחי המבקרים. סיבובי ההופעות של הלהקה בבריטניה תוארו מבין "סיבובי הפופ המפוארים, מלאי הדמיון ויוצאי הדופן ביותר בסביבה".
חברי הלהקה

חברים נוכחיים
גארי בארלו (1990–1996, 2005–היום)
הווארד דונלד (1990–1996, 2005–היום)
מארק אואן (1990–1996, 2005–היום)
חברי עבר
רובי ויליאמס (1990–1995, 2010-2012)
ג'ייסון אורנג' (1990–1996, 2005–2014)
ציר זמן
פרסים ומועמדויות

| פרס | שנה | מועמד | קטגוריה | תוצאה | מקור |
| --- | --- | --- | --- | --- | --- |
| פרסי המוזיקה הבריטית | 1993 | טייק ד'את | פריצת השנה הבריטית | מועמדות |  |
| פרסי המוזיקה הבריטית | 1993 | It Only Takes a Minute | הסינגל הבריטי של השנה | מועמדות |  |
| פרסי המוזיקה הבריטית | 1993 | A Million Love Songs | הסינגל הבריטי של השנה | מועמדות |  |
| פרסי המוזיקה הבריטית | 1993 | Could It Be Magic | הסינגל הבריטי של השנה | זכייה |  |
| פרסי המוזיקה הבריטית | 1994 | Pray | הסינגל הבריטי של השנה | זכייה |  |
| פרסי המוזיקה הבריטית | 1994 | Pray | הווידאו הבריטי של השנה | זכייה |  |
| פרסי המוזיקה הבריטית | 1994 | טייק ד'את | הלהקה הבריטית של השנה | מועמדות |  |
| פרסי המוזיקה הבריטית | 1996 | Back for Good | הווידאו הבריטי של השנה | מועמדות |  |
| פרסי המוזיקה הבריטית | 1996 | Back for Good | הסינגל הבריטי של השנה | זכייה |  |
| פרסי המוזיקה הבריטית | 2007 | Patience | הסינגל הבריטי של השנה | זכייה |  |
| פרסי המוזיקה הבריטית | 2008 | Shine | הסינגל הבריטי של השנה | זכייה |  |
| פרסי המוזיקה הבריטית | 2008 | טייק ד'את | ההופעה הבריטית הטובה ביותר | זכייה |  |
| פרסי המוזיקה הבריטית | 2008 | טייק ד'את | הלהקה הבריטית של השנה | מועמדות |  |
| פרסי המוזיקה הבריטית | 2008 | Beautiful World | האלבום הבריטי של השנה | מועמדות |  |
| פרסי המוזיקה הבריטית | 2009 | טייק ד'את | הלהקה הבריטית של השנה | מועמדות |  |
| פרסי המוזיקה הבריטית | 2010 | מחרוזת הביטלס | ההופעה החיה הטובה ביותר מזה 30 שנה | מועמדות |  |
| פרסי המוזיקה הבריטית | 2011 | טייק ד'את | הלהקה הבריטית של השנה | זכייה |  |
| פרסי המוזיקה הבריטית | 2011 | Progress | האלבום הבריטי של השנה | מועמדות |  |
| פרסי אייבור נובלו | 1994 | Pray | השיר העכשווי הטוב ביותר | זכייה |  |
| פרסי אייבור נובלו | 1994 | גארי בארלו | כותב השירים של השנה | זכייה |  |
| פרסי אייבור נובלו | 1994 | Babe | השיר הנמכר ביותר | מועמדות |  |
| פרסי אייבור נובלו | 1996 | Back for Good | השיר הנמכר ביותר | זכייה |  |
| פרסי אייבור נובלו | 1996 | Back for Good | היצירה המבוצעת ביותר | זכייה |  |
| פרסי אייבור נובלו | 1996 | Back for Good | הלהיט הבילאומי של השנה | מועמדות |  |
| פרסי אייבור נובלו | 1996 | Back for Good | השיר הטוב ביותר מבחינה מוזיקלית ולירית | מועמדות |  |
| פרסי אייבור נובלו | 2008 | Shine | היצירה המבוצעת ביותר | זכייה |  |
| פרסי אייבור נובלו | 2012 | טייק ד'את | תרומה יוצאת דופן למוזיקה בבריטניה | זכייה |  |
| פרסי אייבור נובלו | 2012 | The Flood | היצירה המבוצעת ביותר | מועמדות |  |
| פרס המוזיקה טוונטי קוויד של פופג'סטיס | 2011 | The Flood | סינגל הפופ הבריטי הטוב ביותר | מועמדות |  |
דיסקוגרפיה > אלבומי אולפן

Take That and Party ‏(1992)
Everything Changes ‏(1993)
Nobody Else ‏(1995)
Beautiful World ‏(2006)
The Circus ‏(2008)
Progress‏ (2010)
III ‏(2014)
Wonderland ‏(2017)
This Life ‏(2023)
דיסקוגרפיה > מיני אלבומים

Progressed ‏(2011)
דיסקוגרפיה > אלבומי הופעה

The Greatest Day ‒ Take That Present: The Circus Live ‏(2009)
Progress Live ‏(2011)
דיסקוגרפיה > אוספים

Greatest Hits ‏(1996)
The Best of Take That ‏(2001)
Forever... Greatest Hits ‏(2002)
Never Forget – The Ultimate Collection ‏(2005)
Odyssey ‏(2018)
דיסקוגרפיה > מארזי תקליטורים

The Platinum Collection ‏(2005)
סיבובי הופעות

Party Tour ‏(1992–1993)
Everything Changes Tour ‏(1993–1994)
Pops Tour ‏(1994–1995)
Nobody Else Tour ‏(1995)
The Ultimate Tour ‏(2006)
Beautiful World Tour ‏(2007)
Take That Presents: The Circus Live ‏(2009)
Progress Live ‏(2011)
Take That Live ‏(2015)
Wonderland Live ‏(2017)
Greatest Hits Live ‏(2019)
This Life on Tour ‏(2024)
נוטריקון

נוטריקון במקורו הוא מילה ביוונית ומשמעותו כתיבה מקוצרת בראשי תיבות. חז"ל השתמשו במושג לועזי זה בכיוון ההפוך, על-מנת לדרוש ביטויים קשים במקרא ולפרשם כמעין ראשי תיבות, ושיטה זו נפוצה אצל דרשנים ומקובלים רבים עד לעצם ימינו.
מקור המונח

מקור המונח במילה נוטר (מלטינית: notare) שפירושה לכתוב, לסמן אותיות. הסיומת 'קון' אופיינית לשפה היוונית וככל הנראה הגיעה משם לשפה העברית.
רבינו חננאל במסכת שבת כתב שמקור המילה בשפת יוון, בה השתמשו סופרי המלך בשיטת הכתיבה 'נוטריקו' כדי לכתוב בקצרנות את דבריו של המלך. הסופר עצמו נקרא בשם נוטר (מלטינית: notarius), וככל הנראה הגיעה המילה דרך היוונית ללשון חז"ל שם המילה מופיעה במסכת סוטה 'שלחו נוטרין שלהן וקלפו את הסיד והשיאוה', ומשם התגלגלה לשפה העברית בה נוטריון פירושו עורך דין המוסמך לאשר ולערוך מסמכים משפטיים.
שימוש במונח בספרות חז"ל

חז"ל השתמשו בצורת הנוטריקון כדרך לדרוש מילים בתורה על ידי פירוקן למספר מילים. בברייתא דל"ב מידות הנוטריקון מוזכר כאחד המידות שהתורה נדרשת בהן.
בתלמוד הבבלי מובאת אמרה של רבי יוחנן המביאה את השימוש בדרך הנוטריקון כבר בזמן התורה, שעל אברהם נאמר ששמו יקרא אברהם ולא אברם כפי שנקרא עד אז 'כי אב המון גוים נתתיך', אב המון הוא נוטריקון אב, בחור, חביב, מלך, ותיק, נאמן. וכן הובאו שם מספר דוגמאות נוספות מהתורה על הדרך הזו.
בספרות החז"לית היה שימוש נרחב במושג כדי לפרש מילים סתומות, כגון 'כלי אינפוריא' במסכת בבא מציעא שהכוונה לכלים חדשים ואינפוריא נוטריקון אין' פה' ראיה', וכן קפנדריא במסכת ברכות שהכוונה לקיצור דרך והמילה היא נוטריקון "אדמקיפנא אדרי איעול בהא" – בעוד שאני מקיף כל שורות הבתים הללו אכנס כאן לקצר דרכי.
על המילה זקן מובא במסכת קידושין שהיא נוטריקון ז'ה ק'נה ח'כמה, אולם החתם סופר מבאר שהנוטריקון במילה הוא דא קון, כלומר חכמה קנה (המילה דא פירושה חכמה, כמו שפירש רש"י במסכת נדרים על מאמרם של בני מערבא 'דדא ביה כולא ביה').
לקריאה נוספת

משה דוד גרוס, אוסף של נוטריקונים, אוצר האגדה , כרך ב, ירושלים: מוסד הרב קוק, תשי"ד–תשט"ו, עמ' 796
אוצר האגדה, עמ' תשצו, באתר אוצר החכמה (צפייה מוגבלת למנויים)
בנימין זאב בכר, תרגום: א"ז רבינוביץ, ערכי מדרש, תל אביב, תרפ"ג /1923, עמ' 86
הערות שוליים

↑  ממנו הגיעה גם המילה נוטריון
↑  דף קה עמוד א
↑  דף לה עמוד א
↑  שם
↑  חכמים מתקופת האחרונים דרשו את המילה נוטריקון עצמה והפכוה לנוטריקון. דעת הרב יוסף קארו שהיא נוטריקון של 'נוטר אות, מקצר מילה', ואילו בעל שני לוחות הברית כתב שהיא נוטריקון של 'נוטר אות, קונה מילה'.
↑  דף כא עמוד א
↑  דף סב עמוד ב
↑  דף מא עמוד א
↑  אפשר לקרוא באתר היברובוקס (ערכי מדרש ולשון הרמבם, באתר היברובוקס), רק שזה מטושטש ויש להוריד למחשב את קובץ הPDF
נחל שמאי

| --- | --- |

 מידע כללי
 אורך:  כ־3.4 ק"מ
 גובה מוצא הנהר:  כ־575 מטרים
 שפך:  נחל עמוד 
 מדינות באגן הניקוז:  ישראל 
  (למפת צפת מוגדלת) נחל שמאי(למפת צפת רגילה) נחל שמאי(למפת הגליל העליון רגילה) נחל שמאי(למפת הגליל העליון מוגדלת) נחל שמאי
 
נחל שמאי הוא נחל אכזב בגליל העליון. אורכו כ־3.4 קילומטרים.
תוואי הנחל

מוצא הנחל ממוקם בגובה של כ־575 מטרים מעל פני הים, במורדות הדרומיים של הר מסרבים, כחצי קילומטר מצפון־מזרח לכפר שמאי וכשני קילומטרים מערבית לאזור התעשייה של צפת. הנחל זורם דרומה בין כפר שמאי לצפת, בתחומי שמורת הר מירון. במרחק של כ־1.75 קילומטרים ממושב אמירים וכ־3.7 קילומטרים צפונית למחלף נחל עמוד, בגובה של כ־250 מטרים מעל פני הים, הנחל נשפך אל נחל עמוד, הנשפך בסופו אל הכנרת.
הערות שוליים

↑  גדי גולן, ‏מחוץ לטווח הקבלנים: פינס הכריז על 2 גנים לאומיים ועל שמורת טבע, באתר גלובס, 26 ביוני 2005
↑  3 שמורות טבע חדשות, באתר ערוץ 7, 20 ביוני 2005
↑  רשות המים, תחום כנרת ושימור מקורות מים צפון, באתר gov.il
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נחל חצור

| --- | --- |
אין תמונה חופשית
 מידע כללי
 יובלים:  נחל דלתון, נחל חסף, נחל קובעת, נחל מכברם 
 שפך:  נחל דישון 
 מדינות באגן הניקוז:  ישראל 
  (למפת אצבע הגליל מוגדלת) נחל חצור(למפת אצבע הגליל רגילה) נחל חצור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חצור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חצור
 
נחל חצור הוא נחל אכזב הנמצא בגליל העליון בשמורת טבע ששטחה 4500 דונם. הוא מתחיל בקרבת הר בן זמרה ברמת דלתון וזורם בתחילתו לכיוון צפון־מזרח ובהמשכו בכיוון דרום־מזרח. בעבר נשפך נחל חצור אל הקצה הדרומי של החולה, לפני ייבושה.
אזור הנחל

בחלקו המרכזי של הנחל ישנו קניון עם מערות רבות, ביניהן "מערת עלמה" שהיא מערה בעלת פתח גדול שממנו מסתעפות מחילות גדולות ובהן זקיפים ונטיפים. ממזרח לקניון אפיק הנחל עובר בקו שבר גאולוגי. הוא חוצה גבעות נמוכות העשויות סלעי גיר ומשם, דרך תל חצור וקיבוץ איילת השחר, נשפך הנחל אל הירדן. במצוק ישנם מערות וכוכים דמויי חלונות ומכאן שמו הערבי של הנחל "ואדי אשבאביך"- נחל החלונות. רוב המערות נוצרו בתהליכי המסה קרסטיים, אך חלקן נחצבו בידי האדם לצורכי מגורים ומחייה. בחלקו המרכזי של הנחל מצויים שרידים המעידים על פעילות רבה של האדם בעבר: מחצבות עתיקות ומערות מגורים. מצפון לנחל מצויים שרידי היישוב העתיק מרות.